**Jēkabpils novada Jēkabpils PII “Auseklītis” pašnovērtējuma ziņojums\***

|  |  |
| --- | --- |
| Jēkabpils, 17.10.2023. |  |
| (vieta, datums) |  |

1. **Izglītības iestādes vispārīgs raksturojums**
   1. **Izglītojamo skaits un īstenotās izglītības programmas 2022./2023. mācību gadā**

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| [Vispārējās pirmsskolas izglītības programma](https://is.viis.gov.lv/Pages/Institutions/EducationProgramLicences/View.aspx?id=48128&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [01011111](https://is.viis.gov.lv/Pages/Institutions/EducationProgramLicences/View.aspx?id=48128&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Dūmu iela 1, Jēkabpils, Jēkabpils novads, LV-5201 | [V-7776](https://is.viis.gov.lv/Pages/Institutions/EducationProgramLicences/View.aspx?id=48128&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 16.01.2015 | 235 | 250 |
| [Speciālās pirmsskolas izglītības programma izglītojamajiem ar valodas traucējumiem](https://is.viis.gov.lv/Pages/Institutions/EducationProgramLicences/View.aspx?id=60593&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 0101551 | Dūmu iela 1, Jēkabpils, Jēkabpils novads, LV-5201 | V-1757 | 20.08.2019 | 0 | 0 |

* 1. **Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā** (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. **dzīvesvietas maiņa** (cik daudzi izglītojamie izglītības iestādē 2022./2023. mācību gada laikā);

Kopumā 9 izglītojamie ir mainījuši dzīvesvietas:

* Viens izglītojamais ir pārcēlies dzīvot uz Balviem
* viens uz Ropažiem
* viens uz Jūrmalu
* viens uz Līvāniem
* viens uz Salu
* Četri izglītojamie ir pārcēlušies dzīvot uz Rīgu.
  + 1. **vēlme mainīt izglītības iestādi** (cik daudzi izglītojamie izglītības iestādē 2022./2023. mācību gada laikā, galvenie iestādes maiņas iemesli);
* Viens izglītojamais mainīja izglītības iestādi tuvāk dzīvesvietai
* viens izglītojamais izvēlējās PII, kurā ir mazāks bērnu skaits.
* Viens izglītojamais mācību gada beigās (vasarā) pārgāja uz Ābeļu pamatskolas pirmsskolas grupiņu
  + 1. **cits iemesls** (cik daudzi izglītojamie izglītības iestādē, iestādes maiņas iemesls).

NAV

* 1. **Pedagogu ilgstošās vakances un atbalsta personāla nodrošinājums**

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | - |  |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 3 | Iestādē ir divi logopēdi un medmāsa.  Kā pakalpojumu no Jēkabpils novada Izglītības pārvaldes pieaicinām psihologu un speciālo pedagogu |

1. **Izglītības iestādes darbības pamatmērķi un prioritātes**
   1. Izglītības iestādes **misija** – Izveidot un pastāvīgi pilnveidot iekļaujošu, atbalstošu, mērķtiecīgi veidotu un mūsdienīgu vidi ar profesionālu darbinieku komandu, ar aktīvu un cieņpilnu ģimenes un Iestādes sadarbību, atbalstot un palīdzot bērniem gūt pieredzi par sevi, par citiem un par apkārtējo pasauli, tādējādi iegūstot nepieciešamo prasmju apguvi.
   2. Izglītības iestādes **vīzija** par izglītojamo – Uz attīstību un dabas saudzēšanu vērsta izglītības iestāde, kas ir Ekoskolas sastāvdaļa, kurā ikviens bērns, atbilstoši savām individuālajām īpatnībām un savā tempā, vēro, pēta, risina problēmsituācijas, izprot savas emocijas un intereses, aug par savas valsts patriotu.
   3. Izglītības iestādes **vērtības** cilvēkcentrētā veidā – bērna sagatavošana dzīvei, izprotot tādas vērtībās kā dzīvība, cilvēka cieņa, brīvība, ģimene, darba tikums, daba, kultūra, latviešu valoda, Latvijas valsts.
   4. **2022./2023. mācību gada darba prioritātes un sasniegtie rezultāti**

|  |  |  |
| --- | --- | --- |
| **Prioritāte** | **Sasniedzamie rezultāti kvantitatīvi un kvalitatīvi** | **Norāde par plānoto uzdevumu izpildi (Sasniegts/daļēji sasniegts/ Nav sasniegts)** |
| Nr.1 Pilnveidot un nostiprināt kompetenču pieejā balstītu mācību un audzināšanas procesu integrētās rotaļnodarbībās, nodrošinot pašvadītas mācīšanās iespējas kā pamatu bērna apzinātam, patstāvīgam mācību procesam. | 1. **kvalitatīvi**   Rotaļnodarbības tiek organizētas, ņemot vērā katra bērna intereses un attīstības līmeni.  Izglītojamie atpazīst un nosauc savas emocijas, plāno, īsteno un uzrauga savas darbības, atbilstoši savam attīstības līmenim, refleksē un virza savu izaugsmi. | Sasniegts  Sasniegts |
| 1. **Kvantitatīvi**   100% pedagogu plāno un vada kompetenču pieejā balstītas rotaļnodarbības, ņemot vērā katra bērna intereses un attīstības līmeni  100% pedagogu nodrošina vidi bērnu pašvadītām mācībām, atbilstoši izvēlētajai tēmai un sasniedzamajam rezultātam | Sasniegts  Sasniegts |
| Nr.2 Iesaistīties Ekoskolas programmā ar tēmu “Atkritumi”, izmantojot āra vidi jēgpilnām mācībām un praktiskām darbībām, saudzēt dabu un taupīt resursus. | 1. **kvalitatīvi**   Pedagogiem un izglītojamajiem ir izpratne par atkritumu ietekmi uz dabu un cilvēku veselību, par risinājumiem to samazināšanai.  Pedagogiem un izglītojamajiem ir izpratne par organisko dārza atkritumu apsaimniekošanu un nozīmi dabas procesos | Sasniegts  Sasniegts |
| 1. **kvantitatīvi**   100% pedagogu iesaistās Ekoskolas programmas realizēšanā.  100% pedagogu un izglītojamo iesaistās apkārtējās vides saudzēšanā un sakopšanā, izprot organisko dārza atkritumu apsaimniekošanas nozīmi dabas procesos | Sasniegts  Sasniegts |

* 1. **Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā** (kvalitatīvi un kvantitatīvi)

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Nr.1  **Pilnveidot kompetenču pieejā balstīta mācību procesu visas dienas garumā, aktualizējot latviskās vērtība un pilnveidot sadarbības prasmes kā bērnu  pašvadītas mācīšanās un emocionālās inteliģences veicinātājas.** | 1. **kvalitatīvi**   Plānojot un realizējot ikdienas mācību procesu, apmācību process notiek visas dienas garumā ar pašvadītas mācīšanās elementiem.  Latviskās vērtības tiek ņemtas par pamatu, plānojot gada darba plānu |
| 1. **kvantitatīvi**   100% visi skolotāji plāno rotaļnodarbību visas dienas garumā  100% visi skolotāji liek uzsvaru uz latviskām vērtībām, plānojot un organizējot ikdienas darbu.  100% visi skolotāji ikdienā izmanto pašvadītas mācīšanās elementus |
| Nr.2  **Iesaistīties Ekoskolas programmā ar tēmu “Enerģija”, taupīt resursus** | 1. **kvalitatīvi**   Iesaistoties ekoskolas programmā, tiek realizēta tās programma un mācību gada beigās tiek iegūts Ekoskolas zaļais karogs. |
| 1. **kvalitatīvi**   90% pedagogu iesaistās ekoskolas aktivitātēs |

1. **Izglītības iestādes stiprās puses, vājās puses, iespējas un draudi**

***Pirmsskolas izglītības iestādes stiprās puses***

* Pirmsskolas izglītības iestāde īsteno licencētas pirmsskolas izglītības programmas- vispārējo un speciālo bērniem ar valodas traucējumiem.
* Pirmsskolas izglītības iestādē ir izstrādāti iekšējie normatīvie akti, atbilstoši ārējiem dokumentiem, veikti pasākumi bērnu drošībai un veselībai.
* Pirmsskolas izglītības iestādē strādā kvalificēti pedagogi ar atbilstošu izglītību, pedagogi regulāri apmeklē kvalifikācijas kursus, seminārus un konferences. Pedagogi ir pieredzes bagāti, viņi rūpējas par drošu, estētisku un attīstošu mācību vidi, strādā radoši un saista to ar reālo dzīvi. Plānojot darbu ar bērniem, ievēro viņu vajadzības, intereses un spējas, paredz bērnu izaugsmes dinamiku, individuālu attīstību. Darbā izmanto daudzveidīgas mācību metodes. Pedagogi dalās pieredzē mācību procesa pilnveidošanai.
* Pirmsskolas izglītības iestādē tiek organizēti dažādi izglītojoši tematiskie pasākumi bērniem, vecākiem, sporta aktivitātes, ekskursijas, daudzas aktivitātes jau kļuvušas par tradīciju.
* Ir izveidojusies laba sadarbība ar vecākiem gan ikdienas saskarsmē, gan rīkojot dažādus pasākumus/ pēcpusdienas (piemēram, Sporta diena ar tētiem, rīta vingrošana ar mammām, Miķeļdienas rotājumu gatavošana u.c.)
* Sadarbībā ar pašvaldības atbalstu tiek uzlabota iestādes vide, nomainītas nolietojušās mēbeles, mācību materiāli, sporta inventārs.
* Iestādē darbojas Iestādes padome un Pedagoģiskā padome. Pirmsskolas izglītības iestādē ir pozitīva sadarbības vide.
* Pirmsskolas izglītības iestādei 2023. gada 13. septembrī piešķīra Latvijas ekoskolas nosaukumu.

***Pirmsskolas izglītības iestādes vājās puses***

* Nepietiekama informācijas aprite starp pedagogiem un bērnu vecākiem (nav e-tehnoloģiju (ELIIS, e-klase), lai pilnvērtīgi vecākiem atspoguļotu audzēkņu ikdienas gaitas).
* Nav pedagoģiskā darba vajadzībām grupu skolotājas nodrošinātas ar jaunākajām tehnoloģijām datoru, printeri, kopētāju, interneta pieslēgumu, interaktīvo tāfeli.

***Pirmsskolas izglītības iestādes iespējas***

Veicināt sadarbību ar bērna ģimeni, lai stiprinātu ģimenes un pirmsskolas sadarbību, organizēt vecvecāku pēcpusdienas, sporta dienu kopā ar vecākiem.

* Piedalīties ārpus pirmsskolas izglītības iestādes rīkotajos pasākumos (pilsētas svētkos, bērnu svētkos, sporta svētkos, dzejoļu un dziesmu konkursos, ekskursijās), lai būtu iespēja parādīt savus talantus.
* Turpināt labiekārtot izglītības iestādes teritoriju ar atribūtiem, celiņiem kustību attīstībai, atjaunot smilšu kastes.
* Veicināt bērnu vecāku ieinteresētību, iesaistīties un atbalstīt pirmsskolas izglītības iestādes organizētās aktivitātes.
* Attīstīt informācijas apriti par pirmsskolas izglītības iestādes ikdienas gaitām, aktivitātēm, svētkiem, ekskursijām u.c. notikumiem.

***Pirmsskolas izglītības iestādes draudi***

Apdraudējuma riski, kurus izglītības iestāde nevar ietekmēt - valsts politika pirmsskolas izglītības jomā.

* Apdraudējums, ja samazināsies bērnu skaits izglītības iestādē (ja valstī samazināsies dzimstība)
* Bērnu skaita samazināšanās, ja ekonomisko vai politisko apstākļu izmaiņu iespaidā jaunie vecāki vieni, vai kopā ar bērniem dosies prom no pilsētas, no valsts.
* Pedagogu izdegšana parādās neskaitāmo reformu mēģinājumos un programmu projektos, neskaidrības par turpmāko darbu ar kompetenču pieeju saturam, plānošanu.
* Nepietiekams finansējums attīstībai, mācību līdzekļiem.

***Tika veiktas vecāku aptaujas grupās***

*Kā stiprās puses vecāki norāda*:

* Pozitīvi un uz sadarbību vērsti, toleranti, izzinoši pedagogi
* Grupas personāls
* Atsaucīgs personāls
* Savstarpējā komunikācija (piemēram, tiešā komunikācija PII “Auseklītim” iz uz 100%)
* Fotoreportāžas no iestādes pasākumiem, kuri ir bez vecāku līdzdalības
* Kvalitatīva un mūsdienu prasībām atbilstoša mācību vide
* Iestāde ir jauka vieta, kur augt un izglītoties
* PII “Auseklītis” ir iestāde, kur kūsā mācību process, kur tiek ievērotas tradīcijas un tās tiek nodotas nākamajām paaudzēm, kur daudzpusīgi tiek attīstīti audzēkņi un kur tiek sniegtas pozitīvas emocijas svētkos.
* Iestādes pasākumi un aktivitātes ir ar radošu pieeju un pārdomāti (Zinību dienas svinības, Ziemassvētki, Mātes diena, Tēva diena, Sapulces, Sporta dienas, ekskursijas, pārgājieni, Bateriju vākšanas konkurss, grupu Miķeļdienas tirdziņi),u.c.)
* Plašs klāsts ar pulciņiem
* Iestādē tiek piedāvāti teātri un koncerti (pieaicinātie mākslinieki).
* Pieejams logopēds
* nodrošināta bērnu darbošanās daudzveidīgās rotaļnodarbībās
* aktīva darbība, kas saistīta ar dabu (videi draudzīgas aktivitātes)- vāc izlietotās baterijas, piedalās Latvijas Valsts mežu rīkotajos pasākumos (Cūkmens) un citos pasākumos, atbalsta Jēkabpils dzīvnieku patversi, vides sakopšanas darbi u.c.)
* bezmaksas bērnu ēdināšana,

*Vecāku ierosinājumi*:

* Turpināt apkārtējās vides izzināšanu, realizēt dabas projektiem
* Piedāvāt vairāk eko aktivitātes
* Rīkot “ēnu dienas”, iepazīstināt ar profesijām, piesaistot vecākus
* Vairāk pasākumu kopā ar vecākiem
* Vairāk atvērto durvju dienas vecākiem
* Pārgājieni, pikniki vecākiem ar bērniem un pedagogiem.
* Pilnveidot āra nodarbības
* Uzlabot infrastruktūru (atjaunot laukumiņus, atjaunot ieejas durvju kodus)
* Rotaļu laukumu (nojumīšu) labiekārtošana
* Papildināt āra nojumīšu inventāru
* Papildināt inventāru (piemēram, dēlīši dārzeņu un augļu griešanai)
* Organizēt atvērtās stundas, kurās kopā ar vecākiem apgūt kādu prasmi
* Pieaicināt koriģējošās vingrošanas pedagogu
* Operatīvi un konkrēti ziņotu par bērnu mācīšanās grūtībām izglītības procesā, norādot, kāda vecāku palīdzība ir nepieciešama
* Vairāk logopēda nodarbību
* Pasākumi/ projekti, kas saistīti ar citādo, piemēram, sadarbība ar invalīdiem
* Padarīt drošākus ieejas vārdus, lai bērniem nebūtu tos iespējams atvērt
* Turpināt strādāt tikpat kreatīvi un radoši
* Pilnveidot zināšanu bāzi par dabu- Iestādes teritorijā ir putnu dažādība, koku un krūmu dažādība, var darboties ar laikapstākļu pētījumiem, pierakstiem u.c. aktivitātes
* E-klases ieviešana, lai labāk varētu sekot līdzi, ko bērni dienas laikā darījuši
* Grupas garderobēs izveidot informāciju (īsi) par dienas aktivitātēm

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Iestādē mērķtiecīgi strādā ar izglītojamajiem, kam ir zemi mācību sasniegumi, savstarpēji sadarbojoties visiem iesaistītajiem (grupu pedagogi, logopēds, sporta skolotāja, mūzikas skolotāja, vecāki). Nepieciešamības gadījumā tiek piesaistīts psihologs un/vai speciālais pedagogs.  Ir neliels skaits izglītojamo (3), kas ir atstāti uz otro gadu. | * Lielāka sadarbība ar vecākiem * Speciālā pedagoga vakance * Psihologa vakance |
| Iestādē uzņemtie bērni reti kad pārtrauc mācības, bet ir gadījumi, kad izglītības iestādi maina dzīvesvietas maiņas dēļ.  Divu bērnu vecāki izvēlējās citu izglītības iestādi, kurā ir mazāks bērnu skaits grupiņās. | Iestādē ir labs bērnu apmeklējums, izglītības iestāde netiek mainīta kādu sūdzību vai nepatikas dēļ, vecāki ir apmierināti ar iestādes darbu. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādē veido mērķtiecīgu sistēmu mācīšanas un mācīšanās procesa kvalitātes izvērtēšanai un pilnveidei.  2022./2023. mācību gadā izglītības iestādē 100 % visi pedagogi ir vērojuši kolēģu nodarbības un paši ir rādījuši atklātās nodarbības. Ir pedagogi, kas rādīja atklātās nodarbības 2-3 reizes gada laikā.  Vecāki tika aicināti vērot nodarbības, sniedzot atgriezenisko saiti par redzēto. | Turpināt savstarpējo nodarbību vērošanu un atgriezeniskās saites sniegšanu par nodarbību. |
| Pedagogi izprot mācību sasniegumu vērtēšanas kārtību un ievēro to. Izglītojamo vecāki ir informēti par mācību sasniegumu vērtēšanas kārtību, tai skaitā par iespējām uzlabot sniegumu. | Turpināt savstarpējo dalīšanos pieredzē starp pedagogiem un citām izglītības iestādēm |
| Pedagogi sadarbojas ar atbalsta personālu, plānojot un īstenojot ikdienas mācību un audzināšanas procesu, apkopojot informāciju par izglītojamajiem, sniedzot informāciju un ieteikumus, kā sasniegt labus rezultātus, apgūstot mācību vielu. | * Turpināt sadarboties ar speciālo pedagogu * ELIIS vai e-klases ieviešana detalizētākai speciālistu savstarpējai sadarbībai |
| Pedagogi kopīgi plāno izglītības satura apguvi, īsteno mācību nodarbības dienas garumā. Pedagogiem ir skaidrība par jaunā lietpratībā balstītā mācību satura iezīmēm, tā ieviešana ir kvalitatīva. | Turpināt ieviest mazo sanāksmju tikšanos pa vecumposmiem, lai kopīgi ikdienas darbus plānotu un dalītos labās prakses piemēriem |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestāde ir aktualizējusi un nodrošinājusi šādas informācijas pieejamību VIIS:   * izglītības iestādes nolikums, kurā iekļauta aktuālā informācija par izglītības iestādes darbību un izglītības programmas īstenošanu * informācija par izglītības iestādes īstenoto izglītības programmu   Izglītības iestāde savā tīmekļa vietnē ir ievietojusi izglītības iestādes pašnovērtējuma ziņojuma. | Turpināt aktualizēt aktuālo informāciju |
| Izglītības programma izglītojamiem nodrošina iespējas apgūt mūsdienīgas nepieciešamās zināšanas, prasmes un kompetences. | Palielināt izglītības iestādē IT rīku daudzumu |
| Izglītības iestādē visiem iesaistītajiem (administrācijai, pedagogiem, atbalsta personālam, dibinātājam, vecākiem) ir vienota izpratne par tās īstenotās izglītības programmas mērķiem un 1-3 gadu laikā izglītojamiem sasniedzamajiem rezultātiem atbilstoši izglītības satura apguves plānojumam. | Ik pa laikam aktualizēt attīstības plānu 2022.-2025. gadam. |
| Pedagogi plānveidīgi sadarbojas izglītības programmas īstenošanā, nodrošinot izglītības programmas mērķu sasniegšanu, tai skaitā nepieciešamo caurviju prasmju, vērtību un tikumu apguvi, izglītības iestādē definēto audzināšanas prioritāro darbības virzienu trīs gadiem secīgu ieviešanu. Pedagogi izprot savu lomu un vietu izglītības programmas īstenošanā, uzticas saviem kolēģiem, spēj minēt piemērus savstarpējai sadarbībai. Atbilstoši izglītības programmai izglītojamiem veidojas izpratne par attieksmi pret valsts simboliem, patriotismu un lojalitāti Latvijai. | Turpināt savstarpējo sadarbību, īstenojot izglītības programmu un savstarpēji vērojot nodarbības |
| Izglītības iestāde ir izvērtējusi darba plānā iekļauto pasākumu efektivitāti. Organizētie mācību pasākumi ir pārdomāti, nodrošina izglītības programmas mērķu sasniegšanu un papildina ikdienas mācību un audzināšanas procesu.  Pedagogiem ir vienota izpratne par to, kādēļ tiek rīkots konkrētais pasākums (piemēram, koncerts, ekskursija, konkurss, sporta diena utt.), kāds ir tā mērķis.  Izglītības iestādē atbildība par mācību pasākumiem tiek deleģēta, pedagogi un izglītojamie iesaistās šo pasākumu sagatavošanā un īstenošanā | Turpināt ieviesto tradīciju saglabāšanu, organizējot dažādus pasākumus, kas papildina izglītības programmu, sadala darba pienākumus, kā arī saliedē kolektīvu |
| Mācību gada un mācību posmu sākuma un beigu laiks vienmēr tiek izmantots efektīvi un produktīvi, lai sasniegtu mācību mērķus, to apliecina izglītības iestādes darba plānojums un šajā laikā paveiktais.  Izglītības iestādes darba organizācija ir plānota tā, lai izglītojamiem un pedagogiem ir iespējams savlaicīgi ierasties uz nodarbībām, sagatavoties tām un visu paredzēto laiku veltīt produktīvam mācību darbam.  Izglītības iestādes vadība iesaistās un risina gadījumus, kad tiek konstatētas problēmas, pēc nepieciešamības uzklausot visas iesaistītās puses. | Savstarpēji sadarbojoties, turpināt plānot mācību gada darba plānu  Turpināt aktualizēt kopīgu darba plāna aizpildīšanu One Drive mākonī |

**4. Informācija par lielākajiem īstenotajiem projektiem par 2022./2023. mācību gadā**

- Latvijā izstrādāts projekts *STOP 4-7* jeb “Kopā uz ceļa esam stiprāki”, lai palīdzētu bērniem ar uzvedības problēmām, izmantojot pozitīvo audzināšanu. Programma sniedz atbalstu ģimenēm, mācot ne tikai bērnus, bet arī vecākus un bērnu pedagogus. Programmas mērķis - mazināt bērnu problemātisko uzvedību, mācot vecākus un pedagogus vairāk izmantot pozitīvās audzināšanas metodes un pakāpeniski izslēgt nekonsekvenci un bardzību. STOP 4-7 programmas kodols - bērnu sociālo prasmju treniņi.

-Latvijas valsts mežu ekoprogrammas projekts pirmsskolām 5-7 gadus jauniem bērniem *“Cūkmena detektīvi”*. Projektā piedalījās divas PII “Auseklītis” pirmsskolas grupas ar mērķi rosināt bērnos atbildību pret vidi- rūpēties un saudzēt darbu, vairojot izpratni par vērtīgo un lieko dabā. Par piedalīšanos projektā, saņemot veicināšanas balvas.

1. **Informācija par institūcijām, ar kurām noslēgti sadarbības līgumi**

“Džimbas drošības programma”- tās mērķis ir izglītot pirmskolas bērnus par personisko drošību. Bērni mācās drošību attiecībās ar citiem cilvēkiem- lieliem un maziem, pazīstamiem un svešiem.

1. **2022./2023.mācību gada audzināšanas darba plāna izvērtējums:**

***1.Veicinājām izglītojamo audzināšanas procesā būtiskāko tikumu (atbildība, centība, drosme, godīgums, gudrība, laipnības, līdzcietība, mērenība, savaldība, solidaritāte, taisnīgums, tolerance) izkopšanu, drošības un veselīga dzīvesveida izpratni un pielietošanu ikdienā.***

Izmantojām literāros darbus tikumiskās izpratnes veidošanā. Analizējām dažādas ikdienas situācijas. Pārrunājām un kopā ar bērniem izstrādājām grupas noteikumus un pienākumus, akceptējot cieņpilnu saskarsmi un sadarbības prasmes. Organizējām dažādus pasākumus, kas veicina bērniem būtisku tikumu izkopšanu, veselīga dzīvesveida aktualizēšanu. Bērni tika iepazīstināti ar iestādes iekšējās kārtības noteikumiem un drošības noteikumiem gan iestādē, gan ārpus tās.

***2.Veicinājām izglītojamo sabiedrisko aktivitāti un līdzdalību vietējās sabiedrības un valsts dzīvē, vides sakārtošanā un saglabāšanā.***

Iesaistījāmies Ekoskolas programmā ar tēmu “Atkritumi”, izmantojot āra vidi jēgpilnām mācībām un praktiskām darbībām. Mācījāmies saudzēt dabu un taupīt resursus, izzinājām vidi iestādes teritorijā un tuvākajā apkārtnē, iesaistījāmies tuvākās apkārtnes sakopšanā, saudzīgi un taupīgi izmantojām darba piederumus, mācību materiālus un citus resursus.

***3. Veidojām izpratni par piederību Latvijas valstij, audzinājām cieņu pret valsts nacionālajām vērtībām.***

Gatavojāmies un organizējām svinīgus pasākumus, sagaidot valsts svētkus – Latvijas dzimšanas diena – 18.novembris, Latvijas neatkarības pasludināšanas diena – 4.maijs, Lāčplēša diena – 11.novembris, svinējām gadskārtu ieražu svētkus, izkopām latviskās tradīcijas, mācījām bērniem cieņpilnu attieksmi pret valsts simboliem, papildinājām patriotisma stūrīšus grupās

***4.Veicinājām izglītojamo izpratni par ģimeni kā vērtību, pilnveidojām izglītības iestādes un ģimenes sadarbību.***

Pilnveidojām atbalstošu, uz bērna mācīšanās un attīstības vajadzībām vērstu sadarbību, organizējām sapulces, individuālas pārrunas, atvērto durvju dienas. Organizējām Ģimenes dienas, Mātes dienas, Tēvu dienas pasākumus, radošās darbnīcas un svētkus kopā ar vecākiem. Iesaistījām vecākus pedagoģiskajā procesā – iepazīstinot bērnus ar profesijām, darba vietām u.t.t. Iesaistījām vecākus dažādās akcijās, izstāžu rīkošanā, iestādes labiekārtošanas un sakopšanas darbos .

***5. Pilnveidot pedagogu profesionālo kompetenci.***

Tika apmeklēti un noklausīti dažādi kursi pedagogu profesionālās kompetences pilnveidei. Organizējām pasākumus pedagogu labās prakses un pieredzes popularizēšanai.

1. **Citi sasniegumi**
   1. **Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).**

* Piedalīšanās Latvijas Universitātes BAASIK projektā (2 gadus pēc kārtas). Ir Pateicība par piedalīšanos
* Ekoskolas dalībiestāde (pēc 2022./2023.m.g izvērtējuma ir iegūts Ekoskolas sertifikāts)
* 2023.gada jūnijā Iestādē norisinājās Veselības ministrijas izglītojoša nodarbība par bērnu traumatisma profilaksi ar mērķi samazināt bērnu traumatismu Latvijā.
* Latvijas Valsts Mežu Kalsnavas arborētuma aicinājums svinēt Egles vārda dienu (Nedēļas garumā no 24. janvāra līdz 28. janvārim 15 izglītības iestādes, tai skaitā PII “Auseklītis”, devās aizraujošā vides izziņas spēlē, pildot dažādus uzdevumus un kopā iepazīstot trešo izplatītāko Latvijas koku. Spēles dalībnieki šķetināja egles vārda dienas svinību kastes uzdevumus, kur katrā dienā iepazinās un pētīja vārda dienas gaviļnieci)
* Sadarbībā ar Sporta namu un M.Trušeli, 2023.gada septembrī apmeklēti divi treniņi ar volejbola komandu “Jēkabpils lūši”
* Sadarbībā ar Jēkabpils Galveno bibliotēku tika rīkotas dažādas aktivitātes gan caur Zoom platformu, gan klātienē
* PII “Auseklītis” 8.grupa absolvēja divu gadu programmu “Latvijas valsts Mežu ekoprogrammu “Cūkmena detektīvi”- Cūkmens viesojās PII “Auseklītis” divas reizes gada laikā);
* Ekoskolas rīkots konkurss “Rīcības dienas 2022” (pēc skatītāju balsojuma PII “Auseklītis”jaunatklātā komposta kaudze tika novērtēta un dāvanā saņēmām grāmatas)
* Ekoskolas akcija “Ierakumu sveču gatavošana Ukrainai”- sadarbībā ar vecākiem izgatavotas 104 ierakumu sveces.
* Piedalīšanās Venden rīkotā zīmējumu konkursā “Ūdens mūsu pasaulē”- iegūta pateicība un diploms.
* “Zaļā josta” sadarbībā ar AS “BAO” un Valsts izglītības satura centru iestāde iesaistījās izlietoto bateriju vākšanas konkursā “Tīrai Latvijai!” (kopā nodoti 220 kg bateriju)
* “Eiropas jūdze”- Pateicība
* 4.grupas audzēknis Martins ir ieguvis titulu “Cālis 2023”
  1. **Izglītības iestādes galvenie secinājumi par izglītojamo sniegumu ikdienas mācībās.**

Pedagogu mērķ­tiecīgi plānotais mācību saturs un izvir­zītie sasniedzamie rezultāti tiek realizēti integrētās rotaļnodarbībās visas dienas garumā gan āra vidē, gan telpās, atbilstoši izglītojamo spējām. Pedagogi ikdienā seko līdzi izglītojamo mācību rezultātiem, iepazīstina ar tiem vecākus, plāno turpmāko darbu, ņemot vērā katra izglītojamā spējas.

Izglītojamo mācību sniegumu uzlabo pašvadītas mācīšanās iespējas nodrošināšana ikdienā un veiksmīga sadarbība ar vecākiem.

1. **Izglītības iestādes dibinātāja noteiktie mērķi un uzdevumi izglītības iestādes vadītājam trīs gadiem, to ietvaros galvenais paveiktais 2022./2023.māc.g.**

* ***Nodrošināt ikviena izglītojamā spējām attīstošu un atbilstošu, kvalitatīvu un vienlīdzīgi pieejamu izglītību.***

Izglītības iestāde ikvienam izglītojamajam nodrošina pieejamu izglītību

* ***Nodrošināt kvalitatīvu, bērncentrētu, uz kompetencēm balstītu, mūsdienīgu un ilgtspējīgu mācību procesu.***

Izglītības iestādē tiek ieviests uz kompetencēm balstīts mācību process, ieviešot pašvadītas mācīšanās elementus, caurviju prasmes un roatļnodarbības visas dienas garumā.

* ***Veicināt pedagogu profesionālās kompetences pilnveidi un personības izaugsmi.***

100% visiem pedagogiem ir veiktas apmācības profesionālās kompetences pilnveidei un profesionālajai izaugsmei.

* ***Efektīvi pārvaldīt izglītības iestādes resursus.***

Izglītības iestāde piedalās Ekoskolas programmā, lielu uzmanību pievēršot dabas saudzēšanai un resursu taupīšanai.

1. **Informācija par iestādes vadītāja profesionālās darbības novērtēšanā norādīto uzdevumu izpildi (2022./2023.māc.g.)**

|  |
| --- |
| **Uzdevumi** |
| **Sadarbībā ar dibinātāju līdz 2023.gada 20.jūnijam definēt izglītības iestādes kvalitatīvos un kvantitatīvos sasniedzamos rādītājus un izglītības programmas īstenošanas kvalitātes mērķus.**  *Skatīt 2.5 punktu* |
| **Sadarbībā ar dibinātāju pakāpeniski un mērķtiecīgi papildināt informācijas un komunikācijas tehnoloģiju klāstu ar mūsdienīgām iekārtām un ierīcēm, īpaši 5/6-gadīgo bērnu grupās, lai nodrošinātu valsts pirmsskolas izglītības vadlīnijās noteiktās digitālās prasmes.**  *PII “Auseklītis” ir nopirkti divi portatīvie datori.*  *Šobrīd (2023.gada oktobrī) notiek iepirkums uz interaktīvā ekrāna iegādi.* |

|  |  |  |
| --- | --- | --- |
|  |  | Kristīne Akmene |

Izglītības iestādes vadītāj